Det er altid den samme klagesang fra folk: 
Jeg ser det ikke, jeg hører det ikke, kvaliteten er dårlig og massere af genudsendelser.

Men jeg mener det er positivt at programmer fra DR tåler genudsendelser og mange genudsendelser sker på opfordring fra brugere af DR.

Ja der bliver sjusket enkelte gange med vores licenspenge i et eller andet omfang. Ja DR har virkelig haft godt af at blive gået efter i sømmene efter deres katastroftenybyggeri.

Men pengene er så meget mere end TV og nybyggeri.

Fra radioen kender vi alle Tæskeholdet, Monkey Buisness og De Sorte Spejdere.
Fra TV kan der nævnes Matador, Huset på Christianshavn, Taxa, Rejseholdet, Livvagterne, Borgen (Krøniken, Lykke og Sommer kunne også nævnes her. De falder ikke i min smag, men ikke desto mindre var der mange seere til disse programmer) og jeg har sikkert glemt nogen.

Den gamle koncertsal har givet mange mennesker mange fantastiske oplevelser. Om du så er til klassisk eller rock.

Radioen spiller efter min mening ikke nok nyt musik, men P3 spiller stadig langt mere nyt og især nyt dansk musik, sammenlignet med de kommercielle radiokanaler. P6 er klart den bedste kanal - om end den er blevet lidt for P3 agtig i flere udsendelser.

Kan du ikke lide alt musikken. Nej selvfølgelig kan du ikke det. Vi har gudskelov alle forskellig smag.

Vi snakker altid om eliten, sport, musik osv..
Men eliten er alle startet et sted og hvis de ikke var for DR, ville mange nye musikere aldrig bryde igennem. Måske kommer gennembruddet ikke fordi kunstneren bliver hørt på DR, men fordi DR betaler til KODA og Gramex. DR's brede musikmagasin med til at holde mange nye kunstnere kørende, uanset hvilken genre vi snakker.
CD salg har så længe jeg kan huske det ikke aldrig rigtigt været en guldgrube (for andet end pladeselskaberne). Musikkerne lever af deres indtægter på afgifter og deres koncerter og derfor er det ufatteligt vigtigt for det danske vækstlag af musikere at vi bibeholder licensens.

Det kan de almindelige dansker være ligeglad med... eller hvad??
Egoistisk set, kan folk jo så tænke over at de danske kunstnere de går og glæder sig over at høre, alle modtager en fed check fra KODA og eller Gramex. Om du så er til Kandis, Hanne Boel, LOC eller DAD.
At påstå at disse ikke ville være her i dag uden deres indtægter på afgifter ville være forkert. Det aner ingen af os. Men det er helt sikkert at vi ikke ville have det store vækstlag og den bredde i eliten, hvis ikke DR gør som de gør.

Flere brokker sig over at DR laver "underlige ting". Ja DR laver "underlige" ting.
Men underligt defineres altid igennem de øjne der ser på det.

Man kan undrer sig over hvorfor DR putter en masse tid, penge og folk i at sende fra SLAP LIVE (et computer LAN arrangement).
Elektronisk Sport...ja puha. Men ikke desto mindre dyrker hver 10 dansker over 15 år esport (og tallet under 15 er helt sikkert ikke mindre). Altså er der flere e-sports folk en folk der spiller fodbold.

Så der er mening med galskaben når man vælger at sende fra et e-sport event.

Yderligere dukker DR op til f.eks. SPOT festival i Århus (som eksempel. Der er sikkert andre) hvor de sender live fra flere koncerter. Hvad betyder det for dig. Ja ud over at du kan høre musikken, så betyder det også at endnu flere bands for spilletid på landsdækkende radio (flere numre, flere afgifter, større bredde og mere elite).

De har også karrierekanonen. Hvad er det tænker du.
Jo det er kun et show som har givet os navne som Magtens Korridorer, Tue West, Rasmus Nøhr, Marie Key , Johnny DeLuxe , Sterling og mange flere.

P3 Guld er endnu et eksempel.

Kort sagt for alle ovenstående eksempler er, at de alle sammen bidrager til vi musisk kan hjælpe flere bands og musikere igennem vækstlaget og mod eliten.
Jeg hader egentlig ordet eliten, men forstå det på den måde, at eliten er de bands og musikere der lever af deres musik. 

Mens jeg husker det så kan jeg jo nævne DR's gode orkestre som personligt har givet mig mange gode oplevelser.

I samme åndedrag er det jo nærliggende at høre hvor mange andre kanaler der sender gode børneprogrammer på TV, nyheder for døve. Ja nyheder generelt osv. osv. Hvem laver ellers kanaler som DR Ultra, DR Ramasjang, DR3, DR2, DR Kultur osv. osv.

Tænk nu over de mange positive ting som din licens bidrager til i stedet for at fokusere på sjusket byggeri og genudsendelser.

Personligt er jeg glad for reklamefrit TV og radio.

Længe leve DR og vores licens.